neuvoston ensimmäisessä käsittelyssä vahvistamasta kannasta oikeudenkäynti- ja muiden asiakirjojen tiedoksiannosta jäsenvaltioissa siviili- tai kauppaoikeudellisissa asioissa (’asiakirjojen tiedoksianto’) annetun Euroopan parlamentin ja neuvoston asetuksen (EY) N:o 1393/2007 muuttamisesta annettavan Euroopan parlamentin ja neuvoston asetuksen ja jäsenvaltioiden tuomioistuinten välisestä yhteistyöstä siviili- ja kauppaoikeudellisissa asioissa tapahtuvassa todisteiden vastaanottamisessa annetun neuvoston asetuksen (EY) N:o 1206/2001 muuttamisesta annettavan Euroopan parlamentin ja neuvoston asetuksen hyväksymiseen Tämä tiedonanto koskee asiakirjoja COM(2018) 378 final – 2018/0203(COD) ja COM(2018) 379 final – 2018/0204(COD)

2018/0203 (COD)

KOMISSION TIEDONANTO

EUROOPAN PARLAMENTILLE



Euroopan unionin toiminnasta tehdyn sopimuksen 294 artiklan 6 kohdan mukaisesti

neuvoston ensimmäisessä käsittelyssä vahvistamasta kannasta



oikeudenkäynti- ja muiden asiakirjojen tiedoksiannosta jäsenvaltioissa siviili- tai kauppaoikeudellisissa asioissa (’asiakirjojen tiedoksianto’) annetun Euroopan parlamentin ja neuvoston asetuksen (EY) N:o 1393/2007 muuttamisesta annettavan Euroopan parlamentin ja neuvoston asetuksen ja jäsenvaltioiden tuomioistuinten välisestä yhteistyöstä siviili- ja kauppaoikeudellisissa asioissa tapahtuvassa todisteiden vastaanottamisessa annetun neuvoston asetuksen (EY) N:o 1206/2001 muuttamisesta annettavan Euroopan parlamentin ja neuvoston asetuksen hyväksymiseen



Tämä tiedonanto koskee asiakirjoja COM(2018) 378 final – 2018/0203(COD) ja COM(2018) 379 final – 2018/0204(COD)



1. Tausta

Neuvoston asetuksessa (EY) N:o 1393/2007 säädetään nopeutetuista kanavista ja yhdenmukaisista menettelyistä asiakirjojen toimittamiseksi yhdestä jäsenvaltiosta toiseen suoraan nimettyjen toimivaltaisten viranomaisten välillä tiedoksiantoa varten. Asetuksessa asetetaan tietyt vähimmäisvaatimukset puolustautumisoikeuden suojaamiselle (esim. 8 ja 19 artikla) ja säädetään postitse tapahtuvia suoria rajat ylittäviä tiedoksiantoja koskevista yhdenmukaisista oikeudellisista edellytyksistä.

Jäsenvaltioiden tuomioistuinten välisestä yhteistyöstä siviili- ja kauppaoikeudellisissa asioissa tapahtuvassa todisteiden vastaanottamisessa annettu asetus (EY) N:o 1206/2001 on tärkeä eurooppalaisen oikeudellisen yhteistyön väline, sillä tuomioistuimelle on usein tärkeää esittää riittävät todisteet vaateiden todistamiseksi. Asetuksella perustettiin EU:n laajuinen järjestelmä todisteiden vastaanottamista koskevien pyyntöjen nopeaa siirtämistä suoraan tuomioistuinten välillä ja pyyntöjen täyttämistä varten, ja se sisältää tarkat säännöt tällaisten pyyntöjen muodosta ja sisällöstä.

Asiakirjassa ”EU:n oikeusasioiden toimintasuunnitelma vuoteen 2020” korostettiin tarvetta selvittää, olisiko siviiliprosessioikeuteen liittyviä oikeuksia vahvistettava esimerkiksi asiakirjojen tiedoksiannon osalta, jotta voitaisiin parantaa EU:n jäsenvaltioiden luottamusta toistensa lainkäyttöjärjestelmiin. Pyrkimys parantaa EU:n oikeudellisen yhteistyön järjestelmää on myös niiden tavoitteiden mukainen, jotka komissio on määrittänyt digitaalisten sisämarkkinoiden strategiassaan. Sähköisen hallinnon osalta strategiassa todetaan, että on lisättävä toimia, joilla nykyaikaistetaan julkishallintoa (myös oikeuslaitosta), saavutetaan rajat ylittävä yhteentoimivuus ja helpotetaan vuorovaikutusta hallinnon ja kansalaisten välillä.

Komissio teki vuonna 2017 paremman sääntelyn suuntaviivojen mukaisesti sääntelyn toimivuutta ja tuloksellisuutta koskevan REFIT-arvioinnin arvioidakseen välineiden toimivuutta. REFIT-arvioinnin tuloksista kävi ilmi, että tuoreen teknologisen kehityksen potentiaalia ei hyödynnetä kaikilta osin. Vaikutustenarvioinnissa todettiin kansallisten tietojärjestelmien yhteentoimivuudesta, että tilannetta voitaisiin parantaa merkittävästi pienillä investoinneilla hyödyntämällä olemassa olevia EU:n työn tuloksia ja oikeudellisia vaatimuksia.

Komissio ilmoitti vuoden 2018 työohjelmassaan aikomuksesta laatia ehdotukset asetusten tarkistamisesta.

Päivä, jona ehdotukset on toimitettu Euroopan parlamentille ja neuvostolle: 31. toukokuuta 2018 Päivä, jona Euroopan talous- ja sosiaalikomitea on antanut lausuntonsa: Päivä, jona Euroopan parlamentti on vahvistanut ensimmäisen käsittelyn kantansa: Päivä, jona neuvoston kanta on vahvistettu: 17. lokakuuta 2018 13. helmikuuta 2019 4. marraskuuta 2020

2.Komission ehdotusten tavoite

Ehdotuksilla pyritään parantamaan vapauteen, turvallisuuteen ja oikeuteen perustuvan alueen sekä sisämarkkinoiden sujuvaa toimintaa tehostamalla ja nopeuttamalla rajat ylittävää asiakirjojen toimittamista ja todisteiden vastaanottamista. Tähän on määrä päästä mukauttamalla asetuksia (EY) N:o 1393/2007 ja (EY) N:o 1206/2001 vastaamaan teknistä kehitystä ja hyödyntämällä digitalisoinnin etuja. Aloitteilla parannetaan oikeusvarmuutta ja näin ehkäistään viiveitä ja tarpeettomia kustannuksia, joita aiheutuu kansalaisille, yrityksille ja julkisille hallintoelimille, sekä korjataan osapuolten prosessuaalisten oikeuksien suojeluun liittyviä puutteita.

3.Neuvoston kantaa koskevat huomautukset

Komissio pystyi toimielinten välisten neuvottelujen aikana turvaamaan kaikki ehdotuksiinsa sisältyvät keskeiset periaatteet, erityisesti seuraavat: pyyntöjen sähköisen toimittamisen pakollisuus molempien välineiden yhteisenä pääelementtinä, mikä johtaa viestinnän digitalisoitumiseen; mahdollisuus antaa asiakirjat tiedoksi suoraan vastaanottajalle sähköisessä muodossa ja lisäsäännöt sen varmistamiseksi, että videoneuvottelujen käyttöä lisätään rajatylittävässä todisteiden vastaanottamisessa. Trilogeissa löydettiin asianmukaiset ratkaisut kaikkiin teknisiin kysymyksiin, kuten tapaan viitata e-CODEXiin (e-Justice Communication via Online Data Exchange), sekä kahteen poliittiseen kysymykseen, jotka koskivat täytäntöönpanosäädösten määräaikoja. Ratkaisut ovat sopusoinnussa komission tavoitteiden ja toimeksiannon kanssa. Neuvoston kannan pääkohdat ovat seuraavat: